b"\n_START_ARTICLE_\nJosep Maria Rodr\xc3\xadguez i Ardura\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7\xc3\xa0 jugant a la posici\xc3\xb3 d'interior o davanter, per\xc3\xb2 amb el pas dels anys l'an\xc3\xa0 retrocedint fins a acabar com a lateral dret._NEWLINE_Es form\xc3\xa0 a l'Esport Club Granollers en les categories infantil i juvenil. En aquesta darrera categoria fou seleccionat per jugar amb la selecci\xc3\xb3 catalana. M\xc3\xa9s tard jug\xc3\xa0 al primer equip valles\xc3\xa0, amb el qual ascend\xc3\xad a Tercera Divisi\xc3\xb3 i a m\xc3\xa9s fou internacional amateur amb la selecci\xc3\xb3 espanyola l'any 1965._NEWLINE_L'any 1966 fou fitxat pel RCD Espanyol, club on jug\xc3\xa0 durant sis temporades. No obstant, mai assol\xc3\xad la titularitat indiscutible, i m\xc3\xa9s de la meitat de la seva estada al club periquito, fou cedit a altres equips. Fou cedit a la UE Olot, Real Ja\xc3\xa9n, UE Sant Andreu i CF Badalona. Amb l'Espanyol jug\xc3\xa0 un total de 16 partits a primera divisi\xc3\xb3, marcant un gol._NEWLINE_L'any 1971 es desvincul\xc3\xa0 de l'Espanyol i fitx\xc3\xa0 pel Llevant UE, on juga dues temporades a gran nivell, i el 1973 torn\xc3\xa0 a Barcelona, per fitxar per la UE Sant Andreu, on fou titular indiscutible durant cinc temporades, les quatre primeres a Segona Divisi\xc3\xb3. A continuaci\xc3\xb3 jug\xc3\xa0 a la UE Olot, Castellfollit i Sant Esteve d'en Bas."